अमेठी में स्मृति ईरानी के करीबी BJP कार्यकर्ता की हत्या मामले में पुलिस को बड़ी सफलता- तीन संदिग्ध आरोपी गिरफ्तार  
सुरेंद्र सिंह हत्या मामले में पुलिस को बड़ी सफलता
पुलिस ने तीन संदिग्ध आरोपियों को किया गिरफ्तार
स्मृति ईरानी के करीबी थे पूर्व प्रधान सुरेंद्र सिंह
OP Singh, UP DGP on ex-village head of Amethi who was shot dead: We have arrested three murder suspects. Two suspects are still absconding&we will nab them soon. On the basis of all evidence it is very clear that the 5 murder suspects&the victim had local level political rivalry. pic.twitter.com/ieq7vqyCPP

मालूम हो कि स्मृति ईरानी बरौलिया गांव पहुंचीं थीं और सुरेंद्र सिंह की अंतिम यात्रा में शामिल हुईं थीं. स्मृति ने सिंह के पार्थिव शरीर पर पुष्प चढाये. इस दौरान वह काफी भावुक हो गईं. स्मृति ने सिंह के पार्थिव शरीर को कंधा भी दिया था. इससे पहले वह सिंह के परिवार वालों से मिलीं और उन्हें ढाढस बंधाया. 
उधर, उत्तर प्रदेश के उपमुख्यमंत्री केशव प्रसाद मौर्य ने कहा कि पार्टी कार्यकर्ता की मौत अत्यंत दुखद है. वह परिश्रमी कार्यकर्ता थे. भले ही हत्यारे जमीन के भीतर क्यों ना छिपे हों, उन्हें पकड़ लिया जाएगा. इस घटना से पूरी अमेठी दुखी है. उत्तर प्रदेश की कैबिनेट मंत्री रीता बहुगुणा जोशी ने कहा कि लोकतंत्र में हिंसा की कोई गुंजाइश नहीं है. हत्यारों के खिलाफ कड़ी कार्रवाई होनी चाहिए. उत्तर प्रदेश के राज्य मंत्री मोहसिन रजा भी पूर्व प्रधान के घर पहुंच गए हैं.
उन्होंने कहा कि हत्यारों के खिलाफ कड़ी से कड़ी कार्रवाई की जाएगी. रजा ने बताया कि सिंह की हत्या उस समय हुई, जब वह सो रहे थे. यह अत्यंत जघन्य घटना है. रजा अमेठी के प्रभारी मंत्री भी हैं.